Vreedsame Revolusie - Niël Barnard (Paperback) - Books Online | Raru
Om 'n vreedsame revolusie om 'n tafel te bewerkstellig is 'n totaal ander uitdaging as om met die vyand agter tralies te onderhandel. Dít het Suid-Afrika se destydse spioenbaas Niël Barnard besef toe 'n grootliks onvoorbereide NP-regering hulle telkens by die Kodesa-onderhandelings teen die ANC vasgeloop het. As senior onderhandelaar het Barnard in die enjinkamer van die onderhandelinge gesit en dié onstuimige proses, wat telkens byna ontspoor het, eerstehands beleef. Hy was daar die dag toe die altyd-kalm Nelson Mandela sy humeur verloor en teen FW de Klerk uitgevaar het. Hy het gesien hoe die morele hoë grond deur die NP se vingers glip en die ANC die oorhand kry. In dié boek gee Barnard 'n indringende blik op wat presies agter die skerms gebeur het gedurende dié spanningsvolle oorgangstyd wat Suid-Afrika se toekoms sou bepaal.
Niel Barnard was hoof van die Nasionale Intelligensiediens (NI) en pres. PW Botha se regterhand gedurende die 1980's. In 1988 en 1989 het hy 'n reeks geheime gesprekke gehad met Nelson Mandela, wat toe nog in aanhouding was. In die vroee 1990's het hy 'n sleutelrol gespeel in die onderhandelingsproses en die opstel van die Grondwet.